
146                                                            DR.30.10.2018                                                                                                                          

 
yang dianggotai oleh Menteri Luar Singapura kerana Singapura adalah Pengerusi ASEAN, 
Menteri Luar Thailand kerana Thailand adalah Pengerusi ASEAN tahun hadapan dan 
Setiausaha Agong ASEAN untuk mencari jalan bagaimana proses itu boleh dimulakan.  

Oleh sebab kalau mereka tidak pulang maka itulah yang dikehendaki oleh 
sesetengah pihak, pelaku dengan izin, ethnic cleansing dan sebagainya.  

Ketiga, kita meneruskan malah meningkatkan lagi bantuan kemanusiaan dalam dua 
keadaan, satu ialah di luar yakni di luar negara. Di Bangladesh, khususnya di hospital medan 
Malaysia di Cox’s Bazar. Kita telah pun buat keputusan bahawa kita bercadang untuk 
melanjutkan perkhidmatan hospital medan di Malaysia ini. Di samping itu kita ingin 
meningkatkan bantuan kemanusiaan yang sedang dijalankan di dalam negara. Yang 
Berhormat Kuala Kangsar menyeru agar Kerajaan Malaysia memulihkan hubungan dua hala 
bersama Kerajaan Arab Saudi berikutan pembatalan penubuhan King Salman Centre.  

Tuan Yang di-Pertua, sebenarnya tidak timbul soal memulihkan hubungan kerana 
hubungan dua hala antara Kerajaan Arab Saudi dan Kerajaan Malaysia berjalan dengan baik 
seperti biasa. Malahan kita sedang berusaha untuk meningkatkannya lagi. Sebagai 
contohnya saya telah bertemu dua kali dengan saudara Adel Al-Jubeir, Menteri Luar Arab 
Saudi. Sekali semasa di sela-sela Perhimpunan Agong PBB di New York pada 24 September 
yang lalu dan kali kedua ialah pada Jumaat yang lalu. Menteri Luar yang sama, Menteri Luar 
Saudi yang sama juga bertemu dengan Yang Amat Berhormat Perdana Menteri pada hari 
Jumaat yang lalu.  

Terbaru pada 29 Oktober, Putera Turki Mohamed bin Fahd Al Saud yang ini saya 
kena sebut penuh sebab dia bukan putera Turki yang seorang lagi itu. Kenapa pandang saya 
macam itu? Yakni utusan khas kepada Raja Arab Saudi telah melawat Malaysia dan bertemu 
dengan Yang Amat Berhormat Perdana Menteri. Beliau menyampaikan surat jemputan 
daripada Raja Arab Saudi kepada Yang Amat Berhormat Perdana Menteri untuk melawat 
Arab Saudi. Dalam perbincangan itu kedua-dua pihak sekali lagi memberikan komitmen untuk 
kita meningkatkan kerjasama antara kedua-dua negara sebagai dua buah negara yang 
bersaudara.  

■2220 

Jadi, saya yakin hubungan antara kedua-dua pihak... 

Dato’ Jalaluddin bin Alias [Jelebu]: Tuan Yang di-Pertua, saya ungkit balik ruling 
ini. Saya minta ruling sebab Tuan Yang di-Pertua. Saya masalahnya fasal kita must be 
respectful of our Parliament system. Cuba kita check balik kuorum Tuan Yang di-Pertua, saya 
kira tidak cukup. Tuan Yang di-Pertua kata 29, saya kira tidak cukup. Saya mohon ruling Tuan 
Yang di-Pertua, terima kasih. 

Timbalan Yang di-Pertua [Dato’ Mohd Rashid Hasnon]: Ahli Yang Berhormat, 
semasa kita membacakan usul tadi memang 29. 

Menteri Industri Utama [Puan Teresa Kok Suh Sim]: [Berucap tanpa 
menggunakan pembesar suara]. 

Dato’ Jalaluddin bin Alias [Jelebu]: Yang Berhormat Menteri, saya bercakap 
dengan Tuan Yang di-Pertua. Kalau Tuan Yang di-Pertua kata okay, then fine with us. I’m 
okay. Kita ada empat orang di sini, should be no problem. Cuma saya hendakkan clarify. I’m 
not asking you Yang Berhormat Menteri. Saya tanya kepada Tuan Yang di-Pertua. 

Timbalan Yang di-Pertua [Dato’ Mohd Rashid Hasnon]: Tidak apa, Tuan Yang 
di-Pertua menjawab Yang Berhormat. 

Dato’ Jalaluddin bin Alias [Jelebu]: Okey. You tidak payah jawablah Yang 
Berhormat Menteri, tunggu you punya time. 

Tuan Chang Lih Kang [Tanjong Malim]: Kenapa you marah-marah sangat? Slow 
sikitlah, sudah malam. [Dewan ketawa] Slow sikit, slow sikit. Jangan marah sangat. Boleh, 
saya tahu tetapi slow sikit, jangan marah. 

Tuan Noor Amin bin Ahmad [Kangar]: Yang Berhormat Menteri sudah cakap nak 
habiskan sebelum 10.30 malam, kita bagi peluang. 

Timbalan Yang di-Pertua [Dato’ Mohd Rashid Hasnon]: Sila Yang Berhormat 
Menteri, teruskan menjawab. 



yang dianggotai oleh Menteri Luar Singapura kerana Singapura adalah Pengerusi ASEAN, Menteri Luar Thailand kerana Thailand adalah Pengerusi ASEAN tahun hadapan dan Setiausaha Agong ASEAN untuk mencari jalan bagaimana proses itu boleh dimulakan. Oleh sebab kalau mereka tidak pulang maka itulah yang dikehendaki oleh sesetengah pihak, pelaku dengan izin, ethnic cleansing dan sebagainya. Ketiga, kita meneruskan malah meningkatkan lagi bantuan kemanusiaan dalam dua keadaan, satu ialah di luar yakni di luar negara. Di Bangladesh, khususnya di hospital medan Malaysia di Cox's Bazar. Kita telah pun buat keputusan bahawa kita bercadang untuk melanjutkan perkhidmatan hospital medan di Malaysia ini. Di samping itu kita ingin meningkatkan bantuan kemanusiaan yang sedang dijalankan di dalam negara. Yang Berhormat Kuala Kangsar menyeru agar Kerajaan Malaysia memulihkan hubungan dua hala bersama Kerajaan Arab Saudi berikutan pembatalan penubuhan King Salman Centre. Tuan Yang di-Pertua, sebenarnya tidak timbul soal memulihkan hubungan kerana hubungan dua hala antara Kerajaan Arab Saudi dan Kerajaan Malaysia berjalan dengan baik seperti biasa. Malahan kita sedang berusaha untuk meningkatkannya lagi. Sebagai contohnya saya telah bertemu dua kali dengan saudara Adel Al-Jubeir, Menteri Luar Arab Saudi. Sekali semasa di sela-sela Perhimpunan Agong PBB di New York pada 24 September yang lalu dan kali kedua ialah pada Jumaat yang lalu. Menteri Luar yang sama, Menteri Luar Saudi yang sama juga bertemu dengan Yang Amat Berhormat Perdana Menteri pada hari Jumaat yang lalu. Terbaru pada 29 Oktober, Putera Turki Mohamed bin Fahd Al Saud yang ini saya kena sebut penuh sebab dia bukan putera Turki yang seorang lagi itu. Kenapa pandang saya macam itu? Yakni utusan khas kepada Raja Arab Saudi telah melawat Malaysia dan bertemu dengan Yang Amat Berhormat Perdana Menteri. Beliau menyampaikan surat jemputan daripada Raja Arab Saudi kepada Yang Amat Berhormat Perdana Menteri untuk melawat Arab Saudi. Dalam perbincangan itu kedua-dua pihak sekali lagi memberikan komitmen untuk kita meningkatkan kerjasama antara kedua-dua negara sebagai dua buah negara yang bersaudara. #2220. Jadi, saya yakin hubungan antara kedua-dua pihak... Dato' Jalaluddin bin Alias [Jelebu]: Tuan Yang di-Pertua, saya ungkit balik ruling ini. Saya minta ruling sebab Tuan Yang di-Pertua. Saya masalahnya fasal kita must be respectful of our Parliament system. Cuba kita check balik kuorum Tuan Yang di-Pertua, saya kira tidak cukup. Tuan Yang di-Pertua kata 29, saya kira tidak cukup. Saya mohon ruling Tuan Yang di-Pertua, terima kasih. Timbalan Yang di-Pertua [Dato' Mohd Rashid Hasnon]: Ahli Yang Berhormat, semasa kita membacakan usul tadi memang 29. Menteri Industri Utama [Puan Teresa Kok Suh Sim]: [Berucap tanpa menggunakan pembesar suara]. Dato' Jalaluddin bin Alias [Jelebu]: Yang Berhormat Menteri, saya bercakap dengan Tuan Yang di-Pertua. Kalau Tuan Yang di-Pertua kata okay, then fine with us. I'm okay. Kita ada empat orang di sini, should be no problem. Cuma saya hendakkan clarify. I'm not asking you Yang Berhormat Menteri. Saya tanya kepada Tuan Yang di-Pertua. Timbalan Yang di-Pertua [Dato' Mohd Rashid Hasnon]: Tidak apa, Tuan Yang di-Pertua menjawab Yang Berhormat. Dato' Jalaluddin bin Alias [Jelebu]: Okey. You tidak payah jawablah Yang Berhormat Menteri, tunggu you punya time. Tuan Chang Lih Kang [Tanjong Malim]: Kenapa you marah-marah sangat? Slow sikitlah, sudah malam. [Dewan ketawa] Slow sikit, slow sikit. Jangan marah sangat. Boleh, saya tahu tetapi slow sikit, jangan marah. Tuan Noor Amin bin Ahmad [Kangar]: Yang Berhormat Menteri sudah cakap nak habiskan sebelum 10.30 malam, kita bagi peluang. Timbalan Yang di-Pertua [Dato' Mohd Rashid Hasnon]: Sila Yang Berhormat Menteri, teruskan menjawab.